En o sieglo VI, baixo l'emperador Chustinián I (527-565) l'Imperio Román d'Orient tenió o suyo primer apocheu, con una politica externa que prebaba de reconstruir l'Imperio Román d'o sieglo I y que yera muito costosa, por haber de luitar contra vandalos, visigodos, ostrogodos y persas sasanidas. Chustinián yera rodeyau d'un equipe de presonas que facioron posible este difícil treballo: a suya muller Teodora, o churista Tribolián, (que intervinió en a obra Corpus Iuris Civilis, o reformador de l'administración central Chuan de Capadocia, y os chenerals Narsís, Bilisario, Mundo y Liberio.